10 tapaa luoda kaunis kukka-asetelma - Hurmaavan valkeaa\nMaljakko kaapista, vettä pohjalle ja kukat sekaan. Näin sitä tulee helposti toimittua, kun kantaa kaupasta kukkakimpun kotiin 🙂 Itse teen usein samalla lailla, mutta usein kokeilen kuitenkin jotain uutta tapaa sommitella kukkasia. Siispä tässä jutussa on esiteltynä kymmenen eri tapaa luoda helppo, nopea ja kaunis kukka-asetelma, joka näyttää hieman erilaisesta kuin se perinteinen kukkamaljakko.\n1. Kukat useassa eri maljakossa\nNäyttävyyttä ja monipuolisuutta kukka-asetelmaan saat, kun jaat kukkakimpun esim. ruusut, neilikat tai tulppaanit useaan eri maljakkoon ja asettelet ne ryppääseen.\nAlla olevaan kuvaan olen valinnut kolme pienehköä maljakkoa ja asettanut ne kirjapinon päälle. Maljakoiden ei tarvitse olla kaikkien samanlaisia, kuten ei tuossa omassa asetelmassakaan ole. Hempeän vaaleanpunaiset ruusut näyttävät todella kauniilta näissä lasisissa pikku pulloissa.\nMeillä oli hääkukat sommiteltu samalla idealla hääpöytiin ja tykkäsin kovasti! Lisäksi maljakot olivat hopeisten tarjottimien päällä, jolloin kukka-asetelma saatiin koottua yhtenäiseksi sommitelmaksi. Huomaa, että näissäkin pöytäkoristeissa kaikki maljakot ovat erilaisia, mutta niitä yhdistää se, että kaikki ovat kuitenkin lasisia. Näin tunnelma pysyy harmonisena. Postauksista ”Häiden kattaus ja koristelu, sekä upea juhlasali G18” ja ”Hääkuvia” löytyy lisää kuvia meidän häätunnelmista.\n2. Kukat lahjakassissa\nOletko törmännyt jo näihin ”ikuisesti säilyviin ruusubokseihin”? Näissä ideana on, että ruusut säilyvät kauniina ja kukkivana jopa vuoden tai enemmän ja ne on pakattu upeisiin lahjakassia- tai boksia muistuttaviin asetelmiin. Saman idean voi toteuttaa edullisesti myös itse, jakamalla esim. ruusukimpun kahteen maljakkoon ja asettamalla maljakon kauniiseen lahjakassiin. Käytin itse kahta maljakkoa, sillä niin paperikassi näyttää oikein muhkealta ja kukat levittäytyvät kassin reunasta reunaan. Oman kassini olen säästänyt aurinkolasiostoksilta. Lisää kuvia ruusukassista löytyy postauksesta ”DIY: Ruusuboksi”.\n3. Sido kukat kranssiin\nEsimerkiksi leikkokukat näyttävät upealta myös kranssiin pujoteltuna. Itse tein olohuoneen ikkunaan kevätkranssin, johon solmin kolme ruusua. Tämä näyttäisi upealta myös ovessa tai ihan vaikka seinäkoristeena. Lisää juttua ruusukranssista löydät postauksesta ”Ruusukranssi metallirenkaaseen”.\n4. Kukat matalassa maljakossa\nUsein kun kukkakimpulle etsii kaapista sopivaa maljakkoa, tulee valittua se kaikista korkein vaihtoehto kukkasten pituuden mukaan. Mitäpä jos leikkaisit rohkeasti kukista vartta pois ja asettelisit ne matalaan maljakkoon. Alla olevassa kuvassa olevat valkoiset ruusut näyttävät kauniin herkiltä matalassa maljakossa, kun ruusun terälehdet ovat auenneet ja kimppuun on tullut muhkeutta. Tulee mieleen oikein hääkimppu-efekti 🙂 Huomaa, että suurinosa lehdistä on napattu pois jolloin ruusunoksat mahtuivat hyvin maljakkoon sisään. Tämä ruusuasetelma olikin esiteltynä edellisessä postauksessa ”Hurmaavan valkoiset ruusut”.\n5. Perinteinen kukkakimppu\nToki se perinteinen kukkamaljakko ei petä koskaan, ja ihan sama miten kukat ovat esillä, näyttävät ne aina kauniilta. Tässä kimpussa on hempeitä värejä ja ns. pientä kukkaa. Tämä on myös nätti vaihtoehto isompien kukintojen tilalle.\n6. Kukat korissa\nKukkamaljakon voi laittaa myös punottuun koriin ja nostaa kodin paraatipaikalle. Kori voi olla melkeinpä minkälainen vaan, kunhan se peittää maljakon.\n7. Kukat maljakon sisällä\nAina kukkien terälehtien ei tarvitse olla maljakon ulkopuolella, vaan ne voi jättää myös maljakon sisäpuolelle. Näissä kuvissa olen pujottanut ruusut pyöreän maljakon sisään. Ainakin tulppaanit toimivat tässä ideassa todella hyvin, sillä niiden varsin on joustavaa.\nToinen idea olisi valita korkea maljakko, jonka asetelman jujuna olisi se, että kimppu jää reilusti vaasin sisäpuolelle.\n8. Keraamiset kukkamaljakot\nMaljakon muoto voi olla mitä tahansa ja niin myös materiaali. Keraamiset Cooee Designin maljakot ovat minimalistisen kauniita ja niissä on pieni reikä kukkaa varten. Tämä mahdollistaa myös yhden oksan käytön kukka-asetelmassa. Pieni ja vähäeleinen voi siis myös olla kaunista. Nappaa vaikka pääkimpustasi oksa tai pari pieneen maljakkoon, jolloin saat yhdestä kukkakimpusta useamman kukka-asetelman.\n9. Yksikin kukka riittää\nKuten ylempänä jo mainitsin, aina ei näyttävään kukka-asetelmaan tarvita montaa oksaa, vaan jo yksikin antaa näyttävyyttä sisustukseen. Oman maljakkoni suuaukko on melko kapea jolloin kukkaoksa pääsee nojaamaan pystysuoraan maljakkoon, eikä kenota liikaa. Rohkea oranssi väri näyttää upealta harmaata taustaa vasten.\nKannattaa siis joskus ohittaa markettien kukkakimput ja ostaa kukkakaupasta ihan vaikka vain se yksi näyttävä kukkaoksa. Esimerkiksi hortensian yksittäiset oksat näyttävät upealta ihan yksikseen maljakossa ja ne voi halutessaan vielä kuivattaakin, ja silti niissä säilyy sama muhkeus ja väri.\n10. Näyttävä tarjotin kukkamaljakon alla\nKukkakimppu saa upeaa kontrastia ja värien loistoa, kun sen alle laittaa värikkään tarjottimen. Oma suuri turkoosin sävyinen Hay:n tarjotin näyttää todella hyvältä vihreää vasten. Myös suuret marokkolaishenkiset tarjottimet luovat upean alustan kimpulle. Kannattaa myös kokeilla kirja- ja lehtipinoja kukkamaljakoiden alla. Ne antavat myös hieman erilaisen vaikutelman kukka-asetelmaan.\nToivottavasti inspiroiduitte näistä kukka-asetelmista! Nyt vain kukkien ostoon ja kokeilemaan jotain uutta tapaa asetella kukkasia 🙂\nkukat osana sisustusta\nKommentoi juttua: 10 tapaa luoda kaunis kukka-asetelma


Pakupaja t:mi - Kuvagalleria\nTältä sivulta löydät kuvia Pakupajan tekemistä erikoistoteutuksista aiheittain. Klikkaamalla pieniä kuvia pääset galleriaan, jossa näkyy suurempia yksityiskohtaisempia kuvia sekä kuvakohtaiset selostukset. Jos galleriassa klikkaat suurempaa kuvaa, avautuu vielä yksityiskohtaisempi ja suurempi kuva erilliseen ikkunaan (HUOM! Vaikka kaikista suurimmat kuvat eivät ole tiedostojen koolta mitenkään jättimäisiä, selaimella saattaa mennä tovi niiden avaamiseen.)\nMB Sprinter monikäyttöauto\nUusikorisesta MB Sprinteristä varusteltu monikäyttöauto, istumapaikkoja 1+5, b-kortti, 100km/h. Väliseinä suora, liukuoven takapilarin kohdalla, tavaratila tästä taaksepäin täysin hyödynnettävissä. Kaksivärinen huopaverhoilu, taittopöytä, 12 v pistorasia, lisäkaiutinpari katossa. Vuodepaikat taittomekanismilla, vievät tilaa väliseinältä 13 cm.\nIveco New Daily monikäyttöauto\nTässä galleriaosiossa on kuvia New Daily monikäyttöautosta. Alustana on Daily 35S18 av. 3950 mm, auton kokonaispituus 7010 mm, kokonaispaino 3500 kg, kantavuutta ilman henkilökuormaa 655 kg ja täydellä henkilökuormalla 280 kg. Auto on B-kortilla ajettava, nopeus 100 km/h, ei rajoitinta. Ohjaamossa istuimet 1+2, matkustamossa kolme erillisistuinta säädettävällä selkänojalla ja pikakiinnityksellä. Istuimien kiinnitys pitkittäisillä pikakiinnityskiskoilla, sijainti kiskolla on vapaa ja istuimet on mahdollista tarvittaessa poistaa. Istuimina tässä Schnierlen Sicom2, jossa selkänojan säätö taaksepäin makuuasentoon asti ja taitto eteen. Istuinta saa useimpien automerkkien alkuperäiskankailla. Seinä- ja kattoverhoiluna ajoneuvohuopa, musta ja harmaa, lattiassa musta Everlasting-matto. Matkustamo-osa on ääni- ja lämpöeristetty, varustettu 3,5kW vesikennopuhaltimella jolle oma säädin matkustamon puolella, 12 V pistorasialla ja halogeenivaloilla. Kuvissa on esitetty muutamia istumajärjestyksiä ja makuupaikan toimintaperiaate.\nViton verhoilu huovalla\nKeskipitkän Viton kaksivärinen verhoilu huovalla. Autosta poistettiin alkuperäinen väliseinä, eristettiin Ewonalla ja johdotettiin kaksiakkujärjestelmä ja radiopuhelinvalmius ennen vanerointia ja verhoilua. Citroen Jumper, Peugeot Boxer, Fiat Ducato\nHieman erikoisempi Vito projekti\nTässä kansiossa on muutama kuva erikoiskuljetusten saattoon varustellun viton rakentamisesta. Autoon on tehty mm. �äni- ja lämpöeristys, väliseinä siirretty taaemmas, tehokas ajo- ja taukolämmitys, erillinen koriakkujärjestelmä, 230V sähköt, varoitusvalojärjestelmä, säädettävä tietokonepöytä, puhelinjärjestelmät, peruutuskamera ja kunnon audiojärjestelmä. Takana on erillinen tavaratila muille varusteille. Kuvia on tulossa lisää.\nHuoltoautokalustuksia Opel Vivaro\nCopyright ©2007-2010 Pakupaja t:mi


27.09.2013 - Otin iisisti! 27.09.2013 - Otin i…\n27.09.2013 - Otin iisisti!\nKirjastoauton reitillä syksyistä ruskaa\nSadetta koko päivän. Olin autolla töissäkin, ihan laiskuuttani.\nYöuni pakeni jonnekin. Olin kai liian väsynyt, kun illallakin lähdin naisten iltaan, vaikka olisi kenties pitänyt levätä. Ilta oli kyllä siunattu. Hyvä, että menin.\nAamu vaan näytti ankeaa naamaa. Piti keskittyä täysillä, että sain itseni työpaikalle auton kanssa. Unohtui avainta, unohtui tukkapinnit, piti palata hakemaan sitä ja tätä.\nTöissä olin ihan lystikseni. Mukavia asiakkaita kävi ja minä poistelin likaisia ja iankaikkisen vanhoja kirjoja kuin olisin tehnyt sitä pitempäänkin. Tuntui suorastaan terapeuttiselta.\nAnkaraan rehkintään en tänään ryhtynyt. Hiki tosin tuli mattoveitsen käytössä. Työpöydällä vuosia venynyt lattiamaton pala oli sen verran elämää nähnyt, että pienensin sen ja puhdistin taikasienen avulla. Tahrat lähtivät, pöytä kaunistui. Sirottelin lisäksi syksyisiä kuvia kirjaston oveen ja muuallekin. Kyse on sivukirjastosta, jossa olin tänään ja alkuviikkoisin.\nMukavasti mieltä nostatti, kun pari ihmistä kehui kirjaston ilmaa puhtaammaksi kuin aiemmin. Olin juuri hinkannut muutamilta hyllyiltä pölykerroksia ja olimme tuulettaneet huoneita. Kirjastossa ei pölyltä voi välttyä, sitä vaan kertyy ja kertyy.\nDekkarit eivät ole minua koskaan kiinnostaneet. Nyt olen tarttunut Mauri Sariolan Susikoski-kirjaan. Yksi murha on tehty ja sitä selvitetään. Miten käy roistojen, joiden syyllisyyttä on vaikea todistaa? Susikoski ottaa riskin ja homma hoituu, niin arvelen.\nLiian monta kirjaa on kesken. Koetan hoidella niitä viikonlopun aikana päätökseen.\nTöistä tultuani tempaisin matot ulos ja siivosin. Ei olisi huvittanut enkä olisi siihen ryhtynytkään, ellen saisi yövieraita Tampereelta. Tero ja Karoliina ovat tulossa piakkoin. Leivoin sämpylöitä, tein marjarahkaa.\nAvantosaunalle en ole ehtinyt tällä viikolla, on ollut säpinää. Mutta jospa viikonlopun aikana ennätän.\nLukemassani Anne Tylerin kirjassa jäi eräs kohta ajatuksiini. Kirjassa eräs nainen sanoi, että hänen on pakko matkustaa koko ajan, muuten hän tulee liian rauhattomaksi.\nTyler toteaa romaanin sivulla tässä kohden:\n"Heroiini - - - ei oikeastaan ole nautinto, mutta se muuttaa niin täydellisesti käyttäjänsä kemian, että kerran alettua on pakko jatkaa."-Kirja Onnellinen matkamies, s.314.\nVoi miten surullista, epätoivoista suorastaan. Jeesus Kristus ainoastaan voi vapauttaa tällaisiin koukkuihin joutuneet. Auta Jeesus niitä, jotka rakkaittensa puolesta rukoilevat ja kuule heitä!\nToivotan siunattua viikonloppua sinulle, hyvä lukijani!\nkolkuttavalle avataan", hän sanoo.\n« Seuraava kirjoitus 29.09.2013 -…\nEdellinen kirjoitus 26.09.2013 -… »


Switchblade Sisters, Stiletti giltsit (1975) :: elitisti.net\naka Playgirl Gang; The Jezebels; The Switchblade Sisters\nToiminta, Rikos, Draama, Feminismi\nExploitaatiosaralla varsin ansiokkaasti kunnostautuneen Jack Hillin viimeiseksi ohjaukseksi jäi kajahtanut tyttöbarbaarifantasia Sorceress (1982). Sitä ennen Hill ehti kuitenkin hyödyntää päräyttäviä tuloksia luonutta blaxploitaatiokokemustaan urbaanissa hypertodellisuudessa feminiinistä nyrkkiä naamaan paukuttavaan tyttöjengitapaukseen Switchblade Sisters.\nStiletti giltsit -nimellä Suomessa kulkenut, monella tasolla riemastuttavan epäkorrekti maineteos on päätynyt Night Visionsin t-paitaankin. Yön viimeisenä villityksenä toiminut, tyylitellyn yliampuva elokuva toimi juuri oikeana niittinä kaikessa pöyristyttävyydessään.\nDagger Debs -tyttöjengi herättää pahennusta ja luo kaaosta. Lace (Robbie Lee) johtaa tyttöjä, jotka kuitenkin ovat vastuussa nahkatakkipojille. Jätkät myös mm. hankkivat rahoitusta pistämällä hupakkonsa huoraamaan. Uusi tulokas Maggie (Joanne Nail) sekoittaa kuitenkin pakkaa ja ennen pitkää todellinen tyttöenergia pääsee valloilleen miesten kahleiden lentäessä nurkkaan ja stilettien vaihtuessa automaattiaseiksi. Lopun vallankumouksellinen kaupunkisota lienee jossain määrin innostanut ainakin Death Wish 3:a (1985).\nAlun asetelmassa tytöt ovat vielä toisten armoilla, yhteiskunnan käskyläisiä ja miesten pelinappuloita. Nuorisovankilassakin tanakka lesbohoitaja käy suoraan käsiksi. Juopoista vanhemmista ei koidu apua ja virkavalta on sikoja. Mielettömimmilleen asenteellinen meno yltyy jätkien pomon käydessä raiskaamassa Maggien ja tämän alkaessa hetken päästä voihkimaan nautinnosta.\nJuttu kääntyy kuitenkin edetessään päälaelleen ja lopun monologi virkavaltaa ja yhteiskuntaa vastaan on jo militanttia matriarkaalista messagea koko rahan edestä. Molempia ääripäitä ällistelevä katsoja saa nauttia moraalisesti täysin kyseenalaisesta väkivallasta ja muutenkin railakkaan röyhkeistä vedoista. Joka suuntaan äärikierroksilla räikeästi provoileva jengikuvaus on puhdasta fantasiaa - ja pirun nautittavaa sellaista. Ylivedetyt hahmot, vetävän vapauttava sikailu ja veriroiskeet johdattavat endorfiinit suoraan aivojen mielihyväkeskukseen. Waca waca -soundit, pöyristyttävä huumori ja fetissiasuissa keimailevat nuorisonilkkipimut tekevät lähtemättömän vaikutuksen.\nKun mukana on vielä niinkin umpikajahtanutta tavaraa kuin mustien militanttinaisten kommunistinen yhteisö tykittämässä panssariautoilla hyväntekeväisyyden varjolla huumeita kauppaavia miesretkuja lakoon, on vaikea olla tempautumatta mukaan hulluuteen. Olen todennut sen ennenkin, mutta kaikki oli paremmin 70-luvulla.\n4.0 4.0 4.5 3.5 4.0 3.5 2.0 3.5\nSwitchblade Sisters sijoittuu Elitistin kaikki parhaat -listan sijalle #1218\n64%\t Switchblade Sisters (1975)


Matkailuvaunun vaihto uudempaan: lisää viihtyvyyttä ja kevyempiä kilometrejä - BestCaravan\nKaravaanielämä on vienyt Pettersson-Nuotion perheen nopeasti mukanaan, ja tänä keväänä tuli aika päivittää matkailuvaunu uudempaan malliin. Mitkä syyt ajoivat matkailuvaunun vaihtoon? Entä mitä uusia suunnitelmia perheellä uuden matkakodin kanssa on? Tässä blogissa saadaan vastaukset näihin ja moniin muihin kysymyksiin!\nTeksti: Eeva Petterson\nKevään tullen moni haaveilee uudesta matkailuvaunusta -tai autosta. Niin kävi myös meidän perheessämme. Kun ensimmäisen kerran hankimme matkailuvaunun, emme aluksi uskaltaneet sijoittaa siihen suuria summia. Päädyimme hankkimaan Best Caravanilta edullisemman, käytetyn vuoden 2007 Dethleffs Camper 740 TK -matkailuvaunun. Melko pian kuitenkin huomasimme, miten meidän näköinen juttu matkailuvaunulla reissaaminen ja lomailu on. Oli aika lisätä matkustusmukavuutta, ja niinpä matkailuvaunun vaihto uudempaan tuli ajankohtaiseksi. Edellinen vaunu luovutettiin Best Caravanille vaihdossa, ja tilalle hankittiin kymmenen vuotta uudempi matkailuvaunu, Hobby Deluxe Edition 650 KMFe.\nVaunukaupat ja avainten luovutus tehtiin Best Caravanin Hyvinkään myymälässä.\nValinta oli selvä ja päätös syntyi nopeasti\nMatkailuajoneuvokaupan kova nousukiito on jatkunut jo vuosia. Myös vaunukauppa on nousussa. Päätös uudemmasta matkailuvaunusta oli hyvä tehdä nopeasti – muuten olisimme voineet jäädä ilman.\nPohjaratkaisu uudessa Hobbyssamme on avara ja käytännöllinen.\nOli selvää, että tarvitsemme edelleen melko ison matkailuvaunun, kuuluuhan perheeseemme seitsemän henkeä. Merkillä ei ollut meille väliä, mutta hinta-laatusuhteen oli kohdattava tarpeittemme kanssa. Kun astuimme Best Caravanin Hyvinkään myymälässä sisään vuoden 2017 Hobby Deluxeen, päätös oli selvä. Harmaa sisustus yhdistettynä vaaleaan puuhun miellytti välittömästi sisustussilmäämme. Pohjaratkaisu uudessa Hobbyssamme on avara ja käytännöllinen. Tilan saa halutessaan jaettua kolmeen eri osaan väliovilla. Erityisesti meitä kiinnosti uudempi ja toimivampi keittiö. Pidämme ruuanlaitosta, ja laskutilaa keittiössä on nyt enemmän. Lisäksi kaasuliedessä on automaattinen sytytys.\nUudessa matkavaunussamme on nyt tilavampi ja parempi keittiö meille.\nVaikka Dethleffs palveli meitä erinomaisesti kuluneen vuoden ajan, mikään ei kuitenkaan vedä vertoja suhteellisen uudelle vaunukokonaisuudelle. Uudempi matkailuvaunu kulkee myös kevyemmin auton perässä. Moderni sisustus tuo lisää matkustusmukavuutta ja loman tuntua. Kaiken kaikkiaan uudempi matkailuvaunu vaatii vähemmän huoltamista, mikä tekee matkustamisesta huolettomampaa. Kaupanteon yhteydessä otimme matkailuvaunuumme myös Best Caravanin BestCare-huolenpitosopimuksen. Sen avulla meidän ei itse tarvitse käyttää aikaa vaunun isompiin huoltoihin.\nMatkailuvaunussa päivitys – pienet asiat merkitsevät paljon\nVaihdon myötä vaunun vuodekapasiteetti pieneni kahdeksasta seitsemään. Tämä ei kuitenkaan haittaa meitä, sillä jokaiselle perheenjäsenelle löytyy edelleen nukkumispaikka. Matkailuvaunun päivityksen myötä varustelu parani, vaikka uusi onkin kooltaan pienempi kuin edellinen. Pienempi koko myös helpottaa ajamista ja on näppärämpi liikenteessä.\nKerrossänky on isompien lasten mieleen.\nYksi iso plussa uudessa matkakodissamme on tilava kenkäkaappi, johon saamme kätevästi pakattua ison määrän kenkiä. Näin myös vaunun sisääntulo pysyy siistimpänä. Käsienpesuallas sijaitsee wc:n ulkopuolella käytävällä, mikä on meidän mielestämme kätevää: lapsiperheessä käsiä pestään paljon. Myös ulkopuolelta avattava säilytystila ulkopöytää, tuoleja ja harrastusvälineitä varten houkutti. Olemme todella tyytyväisiä valintaamme.\nLapset ottivat ilomielin vastaan perheen uuden matkailuvaunun.\nUudella matkailuvaunulla kohti Eurooppaa\nKeräsimme hyvän aikaa matkustuskokemusta tien päältä Suomessa, jonka jälkeen tuntui turvalliselta lähteä valloittamaan ulkomaita. Seitsemänhenkisen perheemme asuintilat muuttuivat viideksi viikoksi kahdestasadasta neliöstä kahteenkymmeneen, kun pakkasimme meille tärkeät tavarat Hobbyyn ja suuntasimme sillä kohti etelän lämpöä. Saimme reissun myötä kunnon tuntumaa siitä, millaista on lapsiperheenä viettää pitempi ajanjakso uudessa matkakodissamme ulkomailla.\nPian pääsemme maistelemaan appelsiineja suoraan puusta, kun suuntaamme kohti Espanjan ja Portugalin lämpöä.\nMukaan mahtui mieleenpainuvia hetkiä Euroopan eri maiden matkakohteissa ja nähtävyyksissä. Seuraavassa blogissaan jaamme esim. parhaat vinkit Ranskan Disneylandin valloittamiseen! Mukana kulkivat kuitenkin myös etäkoulu, työt ja ihan tuiki tavallinen arki – lisää niistäkin myöhemmin. Kokonaisuudessaan kokemus oli varmasti kaikille ikimuistoinen.\nSeuraa Pettersson-Nuotion perheen reissuja Instagramissa. Sieltä löydät heidät käyttäjänimellä: @me_and_campfires.\nPetterson-Nuotion ja muiden matkailu- ja retkeilyautolla sekä matkailuvaunulla seikkailevien perheiden reissuista kertovat blogit löydät lapsiperheen matkailu matkailuautolla -kategorian alta. Lue ja inspiroidu sinäkin matkustamaan lapsiperheen kanssa.\nPerheloma matkailuautolla talvisessa Baltiassa\nVapauttava ja rento perheloma saa ensikipinän haaveilusta, mutta toteutuakseen se vaatii myös hieman suunnittelua. Matkailuautolla...


Ayurveda ja lännet tapaavat\nUsein tällä sivustolla puhuimme ayurvedisesta lääketieteestä ja perinteistä, ja verkko on täynnä vihjeitä, jotka innoittavat tätä antiikin lääketieteen.\nTänään meillä on ainutlaatuinen tilaisuus viitata alan ammattilaiseen, neurologian erikoislääkäri Fabio Basaliscoon ja Ayurveda-lääkäriin : äärimmäisen ystävällisellä tavalla hän oli käytettävissä vastaamaan kysymyksiimme ja antanut meille näkemyksensä intialaisesta lääketieteestä ja suhteesta että se voi liittyä perinteiseen lääketieteeseen .\nLänsimaisena lääkäreinä hän voi tarjota meille etuoikeutetun näkökulman Ayurvedic-lääketieteen, kiitos hänen asiantuntemuksestaan molemmilla rintamilla. Miksi päätit yhdistää intialaisen lääketieteen perinteiseen valmisteluun? Mitä mieltä olet sen mahdollisuudesta?\nOlen erikoistunut neurologiaan vuonna 1994, mutta jo edellisvuodesta, pettynyt ja epäinhimoinen länsimaisen lääketieteen osalta, lähestyin ns. Täydentäviä lääkkeitä, aloitin tutkimuksen ja tietoisuuden kromiterapian avulla, joka kulkee kukkahoidon läpi. homotoksikologia ja erilaiset tieteenalat.\nYläsin Ayurvedaa vuoden 1994 lopulla ayurvedisen hierontakurssin jälkeen. Kosketuksen kautta, jotain epätavallista lääkärille, aloin tuntea, havaita, laajentaa tietoisuuttani .\nSittemmin olen opiskellut yhä enemmän Ayurveda-lääketieteen, sen periaatteita, filosofiaa, psykologiaa, diagnoosia, hoitoa, syrjäyttäen sekä länsimaisen lääketieteen että kaikki muut täydentävät tieteenalat.\nMiksi ayurvedisen lääketieteen valinta? Ensinnäkin, koska jokainen meistä resonoi energioihin verrattuna muihin ja sitten koska Ayurvedic lääketiede antaa merkityksen koko aiheelle eikä oireille .\nAyurvedic lääketiede on ultramillenary tiede (se ei ole villitys), jonka päätarkoituksena on edistää ja ylläpitää terveydentilaa useilla tottumuksilla, käyttäytymisillä ja toimilla . terveys ei tarkoita sairauden tai hyvinvoinnin tilan puuttumista, vaan myös tyytyväisyyden ja onnen tilaa .\nLisäksi se, mikä on voittanut minulle, on se, että monien vuosien jälkeen olen alkanut tuntea olevani lääkäri ja että voisin hoitaa itseäni ja muita elämäntavan, ravitsemuksen, filosofian, psykologian, hieronta, vieroitus, diagnoosi, pulssi kuuntelu, hoito, meditaatio, jooga, fytoterapia.\nTutustu yleisimpiin Ayurvedic-hoitoihin lännessä\nHänen kollegojensa kesken ei ole yksimielistä suostumusta Ayurveda-lääketieteestä: sitä pidetään vanhentuneena lääketieteellisenä perintönä, jossa on arkaainen ja periaatteessa ei-tieteellinen käsitteellinen luokka. Mitä mieltä olette tästä?\nAyurvedic lääketiede on varmasti nähnyt huipentuma Intiassa, joka on määritelmän mukaan konservatiivinen maa, joka on joskus jäykkä malleja meille epätavallisille länsimaisille.\nTodellisuudessa ayurvedinen lääketiede ei ole pelkästään Intian etuoikeus, vaan se on maailmankaikkeuden tiede, koska se korreloi aina läsnä olevien ja ikuisten luonnonlakien kanssa.\nAyurvedalla on erittäin syvällinen tieteellinen luonne, joka olisi löydettävä ja analysoitava menetelmillä, jotka eroavat länsimaisen lääketieteen käyttämistä menetelmistä.\nLuuletko, että "avioliitto" on mahdollista, niin sanotusti, tavanomaisten hoitojen ja ayurvedisten hoitojen välillä? Jos on, niin millä tavalla? Vai pidätkö niitä kahta tietä, jotka on tarkoitettu olemaan kykenemättömiä täyttämään (metodologisista syistä, lähestymistavasta, sisällöstä jne.)?\nLääketiede on yhtä kuin uskonto; voi olla eri muotoja, sillä ihmisillä on erilaisia muotoja.\nOn tärkeää jakaa, mitä jokaisella on tarjottavanaan tietoisuuden perusteella. Joka tapauksessa Ayurveda ei ole ristiriidassa minkään muun kurinalaisuuden kanssa.\nVaihtoehtoinen lääketiede saa yhä enemmän tilaa monien arkielämässä. Miten arvioit tämän kasvavan suuntautumisen vaihtoehtoiseen lääketieteeseen?\nTärkein syy siihen, miksi kokonaisvaltainen lääketiede saavutetaan, on se, että ihmiset ovat väsyneitä olemasta usein kuuntelemassa, otettu huomioon myös heidän kokemuksistaan ja siitä, mitä heidän on sanottava, ja miksi, riippumatta siitä, kuinka vaikeaa se on tunnistaa, he haluaisivat saada olla vastauksia siitä, kuka on ja mikä on elämän tarkoitus.\nAyurveda: n sairaus: sisäisen maailman merkitys


Provinssirock alkoi, päälavan avaaja herkisteli: "Tämä keikka jää muistoihin" - Viihde - Ilta-Sanomat\nProvinssirock alkoi, päälavan avaaja herkisteli: "Tämä keikka jää muistoihin"\nNyt toistetaan: Festari-Ilpon ensimmäinen raportti Provinssirockista - sää suosii\nJulkaistu: 15.6.2012 20:53\nFestarikesä pääsi perjantaina vihdoin kunnolla vauhtiin, kun Seinäjoen perinteikäs Provinssirock käynnistyi Törnävänsaaressa.\nFestivaalin ensimmäiset yhtyeet aloittivat soittonsa klo 18 kieppeillä, mutta vielä aluksi festarialueella oli väkeä varsin hillitysti.\nVasta Amorphisin aloittaessa keikkaansa päälavan ensimmäisenä esiintyjänä klo 19 alue alkoi täyttyä juhlivasta festarikansasta. Tuntia myöhemmin alueella alkoikin jo muodostua jonoja ruokakojuihin, vessoihin ja oluttelttoihin.\nAmorphisin laulaja Tomi Joutsenkinhttps://www.is.fi/haku/?query=tomi+joutsenkin vaikutti tyytyväiseltä yhtyeen keikan päätyttyä.\n- Tämä keikka jää muistoihin. Paras tapa aloittaa kesä! Joutsen herkisteli ennen keikan viimeistä kappaletta.\nSään kannalta perjantai on ollut festariyleisölle suotuisa, sillä aurinko on paistanut Seinäjoella koko päivän. Lämpötila tosin laski alkuillasta alle 20 asteen - noin 15 asteen kieppeille, mutta sateesta ei toistaiseksi ole tietoakaan.\nLauantaiksi ja etenkin sunnuntaiksi Seinäjoelle on sen sijaan luvassa lievää sadetta.\nViime vuonna Provinssirock teki kaikkien aikojen yleisöennätyksensä, kun Törnävänsaaressa vieraili peräti 81 000 kävijää.\nAmorphis oli päälavan ensimmäinen esiintyjä. (KUVA: Timo Aalto)


9 syytä, miksi kurkkumehun juonti kannattaa - Askel Terveyteen\n9 syytä, miksi kurkkumehun juonti kannattaa\nOletko koskaan nauttinut kurkkumehua? Tiedätkö, miten suuret hyödyt tällä juomalla on hyvinvoinnillesi?\nSen lisäksi että kurkkumehun juonti antaa keholle nestettä, tästä kasviksesta saadaan runsaasti vitamiineja, kuitua ja muita ravinteita, jotka auttavat pitämään olon energisenä.\nUseimmiten kurkkua käytetään vain smoothieissa ja salaateissa. Kuten tiedämme, se on erittäin terveellistä sekä edistää painon pysymistä kurissa.\nMahdollisuudet eivät kuitenkaan lopu tähän, sillä kurkkumehukin on erinomainen vitamiinien ja mineraalien lähde, joka torjuu monia sairauksia.\nNyt kerromme siis kurkkumehun terveysvaikutuksista – luettuasi loppuun asti, haluat varmasti alkaa nauttia tätä vihreää juomaa itsekin!\n1. Kurkkumehu on erinomainen A-vitamiinin lähde\nMehu yhdestä kokonaisesta kurkusta (ilman kuorta ja siemeniä) sisältää 86-109 IU A-vitamiinia.\nKyseinen vitamiini on tärkeä ihmisen terveydelle siksi, että se toimii antioksidanttina. Se muun muassa:\nparantaa silmien terveyttä\nedistää luiden kasvua\ntehostaa solujen uudistumista ja normaalia jakautumista\nylläpitää hengitysteiden terveyttä\nedistää virtsateiden kunnollista toimintaa\nparantaa suoliston ja vatsan terveyttä\n2. Kurkkumehun juonti pitää elimistösi energisenä\nKurkkumehu erottuu muun muassa runsaan B-vitamiinien määränsä ansiosta, ja se onkin aivan ihanteellinen energiajuoma.\nLasillinen kurkkumehua tarjoaa enemmän ravinteita ja energiaa kuin mikään kaupallinen mehu, jota myydään tehokkaana ravinnejuomana.\nLisäksi kurkkumehu koostuu pääosin vedestä, joten pysyt nesteytettynä ilman, että saat runsasta määrää kaloreita.\nJos nautit usein energiajuomia, vaihda ne kurkkumehuun ainakin kerran viikossa – tulet aivan varmasti yllättymään positiivisesti!\nKoska kurkkumehu on erittäin edullista, säästät lisäksi tukun rahaa vaihtamalla kaupan energiajuomat tähän luonnolliseen vaihtoehtoon.\n3. Se tarjoaa runsaasti kuitua\nKurkkumehussa on suuri annos kuitua, joka on tärkeä tekijä ruoansulatuksen parantamiseksi sekä painon pitämiseksi hyvänä.\nIhanteellista olisi saada paljon kuitua päivittäin muun muassa ummetuksen sekä paksusuolen ongelmien ja peräpukamien torjumiseksi.\nJos huomaat itselläsi näitä vaivoja, kokeile lasillista kurkkumehua joka päivä ja vähennä teollisten ruokien saantiasi.\nJo muutamassa päivässä olosi on vähemmän epämukava. Lisäksi sokeri- ja kolesterolitasosi paranevat.\n4. Se sisältää K-vitamiinia\nKurkkumehun juonti säännöllisen usein vahvistaa luita ja hampaita.\nKupillinen kurkkumehua tarjoaa 19 % siitä K-vitamiinin määrästä, jonka naisen tulisi saada päivittäin, ja 14 % miesten suositusmäärästä.\nK-vitamiini on tärkeää verenkierron toiminnalle, ja jos et saa sitä tarpeeksi, tuloksena voi olla usein toistuvaa verenvuotoa.\n5. Kurkkumehun juonti säätelee kehon lämpötilaa\nKurkkumehu toimii myös tulehtuneisuuden lievittäjänä, ja se viilentää kehoa.\nNauti vain lasillinen kurkkumehua treenin jälkeen tai tuntiessasi olosi liian kuumaksi – voit huomata vaikutukset ihan heti.\nJos haluat lisätä sekaan hiukan makua, ota avuksi sitruunamehu, mintunlehdet tai muutama jääpala.\n6. Se palauttaa pH-tason hyväksi\nKurkkumehu on erinomainen A-vitamiinin lähde. Siten se säätelee vatsahappoja, ja se myös poistaa myrkkyjä maksasta.\nJo lasillinen kurkkumehua kahdesti viikossa riittää näiden hyötyjen saamiseksi.\nÄlä makeuta mehua tai lisää siihen teollisia aineksia.\n7. Se sisältää natriumia\nLasillinen kurkkumehua päivittäin auttaa parantamaan verenpainetta sekä lisää veren määrää.\nViime vuosina on ollut runsaasti keskustelua siitä, onko natrium (tai suola) negatiivinen asia kehon terveyden kannalta. Vaikka onkin totta, että liika natrium voi aiheuttaa vahinkoa munuaisille, hermosto ja lihakset tarvitsevat sitä toimiakseen kunnolla.\n8. Hengityksen raikastuminen\nOnko hengityksesi pahanhajuinen? Vaikka suun hygienia olisi kunnossa, hengityksen haju voi joskus olla epämiellyttävä.\nNäissä tilanteissa kannattaa nauttia juuri kurkkumehua, sillä yksi sen hyödyistä on hengityksen raikastuminen välittömästi. Tämä on fytokemikaalien ansiota, joita kyseisessä juomassa on, ja ne tuhoavat pahanhajuista hengitystä aiheuttavat bakteerit.\nVoit lisätä mukaan mintunlehtiä ja sekoittaa juomaa tehosekoittimessa, jotta tulokset olisivat vielä tehokkaammat.\n9. Se on hyvä apu krapulaan\nVielä yksi hyöty kurkkumehun juonnista, ja tämä on taatusti kaikkien rankasti juhlivien mieleen… Jos nautit runsaasti alkoholia, ota siis seuraavana päivänä avuksi kurkkumehu.\nSe vaikuttaa elektrolyyttiensa ansiosta siten, että alkoholin aiheuttamat päänsärky ja jano helpottuvat.\nValmista suuri annos kurkkumehua jo edellisenä iltana ja laita se talteen jääkaappiin.\nKun heräät seuraavan päivänä, ota lasillinen ja jatka kurkkumehun juontia päivän mittaan.\nTämä kurkkua sisältävä smoothie parantaa ruoansulatusta sekä saa aineenvaihdunnan toimimaan tehokkaammin. Kokeile vaikka!